
Amiki de Idiom Neutral, 

Po period komensik de sert stagnasion Idiom Neutral subite 
intrav kelk forumi, keloke it resivav atension grand ko 
diskutasioni in Yahoo-grupi e blogi nov. Ya anteriore in 
posta_Mundi aparav tem de Idiom Neutral, ma in mensi ultim et 
otr grup nomed Auxlang avav diskutasion multe aktiv durantu 

















temp sufise long. Idiom Neutral av sue grup ya ad Facebook e 
nelonge otr grup esav kreed, istfoa in Google. Idiom Neutral 
komensav aparar in artikli in blog-pagin nomed “Page F30” 
(ekse adres^ http'-//www.pagef 30.com?) . Et otr blog es skribed in 
Idiom Neutrab http-Z/lancematthew.blogspot.com/. Ekstr it, autor 
de ist blog av kreed video-filmi in Idiom Neutral ad YouTube. On 
potes teloke audiar Idiom Neutral kuale lingu parled (fakte in ist 
kasu - lingu kanted in kansoni). Eske stand sitempik es komens 
de futur glorios pro Idiom Neutral - mi no konos it, ma on potes 
serte dikar, ke ist lingu av ganied atension de personi plu mult ka 
anteriore. 

In numr 3 de Vok Neutral mi present mie artikl di Murasaki 
Shikibu e sie famos “Fabl di Genji (“Genji Monogatari”), mi sit 
mie letr-artikl, in kel mi prov plasar Idiom Neutral intr otr lingui 
internasional sekuantu sie form e aspekt, e komparar, kel lingui 
es simil a Idiom Neutral. Mi volu et realifikar mie desinad, kel mi 
av aved da kelkun temp - e nome presentar kelk lingui 
Volapiikatr - lingui, keli esav kreed in fini de sekul 19-im e 
komens de sekul 2(Hm, e keli esav formed sekuantu model de 
Volapuk . In ist numr mi volu skribar di Spelin kreed per Georg 
Bauer in Zagreb. Mi av resived et artikl da Rosto, it av titul “Per 
okt anui po fratri Montgolfier in urb Siberian Tomsk”, mi present 
it in ist numr. Finie, on potes lektar proverbi in Idiom Neutral. 

Mi esper, ke lektatori, keli voluerio lektar artikli skribed in Idiom 
Neutral, truvero kelkkos interesant in ist numr. 

http-Z/vokneutral. wordpress.com/ 

Avate temp agreabl ko lektasion de ist numr! 

Propagasion Modern de Idiom Neutral 






Murasaki Shikibu 


(prepared per Washirei) 

Siniora Murasaki Shikibu esav poeta e novelista yaponik, kel vivav 

ante 1000 anui. Ila naskav in anu 973 e moriav in 1014 u 1025, kekos regrete 
no es presise konosed. Siniora Murasaki esav autora de novel prim in mund 
- novel multe famos Fabl di Genji (u in lingu yaponik Genji Monogatari 
M fp). Murasaki Shikibu esav person multe important in Kurt 
Imperatorik de el temp. On dik, ke sie nom real esav otr, e nom Murasaki, 
kel in lingu yaponik signifik “violet” avav venied yuste da sie novel, in kel un 
eks heroi av ist nom. On potes lektar istkos in sie diurnlibr propr. Ergo, on 
potes interogar, da keloke veni nom Shikibu. “Sh iki hu-sho” esav 

ministeri de servadi sivil in Yaponia tetempik e patr de siniora Murasaki 
avav sert funksion teloke. Sie patr esav poet, ma semtempe guvernator de 
provins Echizen MiitfS. Ergo, on potes dikar ke ist parti de sie nom veni da 
ofis de sie patr. Murasaki Shikibu naskav in Kyoto in ram nordik de famili 
famos Fujiwara MJ&- Sie matr moriav, kuande ila esav ankor infant, 
sikause ila esav eduked per sue patr Fujiwara no Tametoki jHJj^^rH#. Elkos 
esav afer ekstrordinar, kause in el period (Heian Jidai maritoi no 

vivav yunkte ko maritai, ma aparte, e infanti kreskav visinu matri, no patri. 
Ekstr it, puerai resivav edukasion diferant da tel de pueri. Pueri studiav 
literatur cinesik klasik e kanji, ma puerai studiav poesi e kana. Murasaki 
Shikibu resivav edukasion virik. Negligante ke patr de Murasaki Shikibu 
nemulte lamentav, ke ila no naskav kuale puer, ye il visav, ke ila esav multe 
sapient. Tale ila resivav edukasion multe bon. 









In Genji Monogatari ila presentav viv de nobli in Kurt Imperatorik, spesiale 
de filio imperatorik Hikaru Genji Sert afer es interesant - ordinare 

otr heroi in ist novel no av nomi klar e ist fakt potes nemulte nefasilifikar 
memori di ili. Istkos potes esar ekspliked talmaniere, ke in period Heian it 
no esav bon monstrar klare nomi de personi varios, kause it poteserio 
deveniar nedelikat e tro kurajos. Tekause heroi av sole nomi de lor profesioni 
e funksioni in kurt, ma no nomi personal. Lingu klasik, in kel Genji 
Monogatari esav skribed, es sitempe tro nefasil a lektator yaponik modern. 
Ist nefasilitet es solved mersiasionu traduksion in lingu yaponik modern. On 
deb lektar it in version sitempik. Ekstr Genji Monogatari siniora Murasaki 
av skribed et sue diurnlibr e kolektad de 128 poemi. 


Per okt anui po fratri Montgolfier in urb Siberian Tomsk 

(artikl de Rosto) 


Anu 1783. In Fransia fratri Jacques-Etienne e Joseph-Michel 
Montgolfier komensav epok de flotasion in atmosfer, levante in 
siel lor sfer ko aer kalid. 

Anu 1791. In urb Siberian Tomsk, kel es multe distant de 
Fransia, per 8 anui po fratri Montgolfier, sfer de Montgolfier eks 
papir tenu ya levav in siel. Kuale ist-kos aksidav? Politik e sient 
es banded in ist kasu. 

14 yuli de 1789. In Paris sitadel Bastille esav okuped da 
revolusioneri. Revolusion Fransian Grand komensav. Rusian 
tsara Ekaterina II timav, ke revolusionistik idei veniero in Rusia 
da Fransia. E komprendable el-kos aksidav. Ya in yuni de anu 
1790 in magasini de Peterburg libr "Voyaj da Peterburg a 
Moskva" de Aleksandr Radishcev aparav. Tsara Ekaterina II 
lektav el libr e dikav, ke libr es "plen de insinuasion maksim 
damnik, destruktant trankilitet sosial, minuant respekt konven a 




regnitet, eforsant produktar agitasion in popl kontr ofisitet e 
regnitet de tsar." In yuli de 1790 Aleksandr Radishcev esav 
arested, yudiked ko verdikt pro mortifikad via kupasion de kap. 
Ma po it tsara Ekaterina II molifikav verdikt mutante it a eksil in 
Siberia, in guvernia de Irkutsk. 

In august de 1791 Aleksantr Radishcev ko sue famili voyajav 
trans Tomsk. In el temp franso Tomas de Villeneuve esav 
komander de Tomsk (tale in el temp el ofis esav nomed, 
komander). Tomas de Villeneuve naskav in Provence, region de 
Fransia. In sert temp da sert kaus il veniav servar pro rusian 
tsar. Tomas de Villeneuve aut esav hom de librik pensad. Semble, 
il esav semidean de Aleksandr Radishcev. Tomas de Villeneuve 
velkomav Aleksandr Radishcev ko famili in sue hem. In Tomsk 
Aleksandr Radishcev fasiav montgolfier kel levav in siel, e 
habitanti de Tomsk vidav ist-kos. In el temp in Rusia fasiar 
montgolfieri esav strikte inhibied. Ki fasierio montgolfier, debav 
esar eksiled in Siberia, kausu montgolfier esav regarded kuale 
simbol de Revolusion Fransian. Ma Aleksandr Radishcev ya esav 
in Siberia. 

Spelin 

(per Washirei) 

Spelin es lingu volapiikatr kreed per Georg Bauer (Juraj Bauer, 
profesor de matematik) e publiked in Zagreb in anu 1888. Spelin 
potesav deveniar rival de Esperanto ganiante ipse sert interes in 
Stati Unied de Amerik, ma on dik ke it no avav usasion praktikal e 
restav sole kuale proyekt linguik. 

Spelin adoptav prinsipi Volapiikik e avav ambisi deveniar 
perfektifikad de Volapiik. Diksionar de Spelin avav intension 
selektar 3 lingui: anglik, german e fransik kuale basis linguik.. 

# Alfabet de Spelin av 6 vokali e 15 konsonanti. 

Vokali es sekuant: i, e, a, o, u, oe 

Vokal ultim es pronunsied kuale o german. 

Konsonanti es: b, c, d, f, g, k, 1, m, n, p, s, t, v, y, z. 

(c es pronunsed kuale "sh" in anglik). 

Aksent kad su vokal, kel stand ante konsonant ultim. 

# Afer interesant es pronomi personal: 

| i - mi | e - vo | a- il | o - ila | u - neutr. | oe - on | 

| is - noi | es - voi | as - ili | os - ilai | us - ili | zoe - se | 

•Adyektivi posesiv: 

j il - mie | el - votr J al - sie j|_oi - sie J_ul - sie j 

| isel - nostr | esel - vostr | asel - lor | osel - lor | usel - lor | 




# Numri: 


ik-1 

ek-2 

ak - 3 

in - 4 

en - 5 

an - 6 

ip-7 

o 

00 

ap-9 

iks -10 


iksik 11 

eks - 20 

aks - 30 

aksin- 34 

ansip -67 

apsep -98 

uc -100 

ekuc 200 

akuc 300 

ok -1000 

ekok2000 

akok-3000 


• Verbi: 


a givi - il don 

a give - il av doned 

a giva - il donav 

a givo - il donero 


a givu - il avero doned 

a givui - il donerio 

a givua - il averio doned 

a zi givi! - ke il don! 


givin - donant u bi gived - it es doned 

# Substantivi: 

mik - amik 

doe mik - de amik 

tu amik - a amik 

amik - amik (akusativ) 


Plural: -ces (eksemple: mikces - amiki) 
•Adyektivi: 


gudik -bon 

gudek - plu bon 
(meo gudik) 

gudak - leplu bon 
(mao gudik) 

_ 





Tekst famos in Spelin (Nostr Patr): 

Pat isel, ka bi ni sieloes! 

Nom el zi bi santed! 

Klol el zi komi! 

Vol el zi bi faked, kefe ni siel, efe su sium! 

Givi ide bod isel desel is. 

Fegivi doboes isel, kefe tet is fegivis tu yadoboes isel, 
et nen duki is ni tantoe, boet libi is de mal. 


In 1889 studilibr de Spelin esav publiked: Georg Bauer: 
"Spelin, a universal language", New York: Strauss, 1889 
(ko sole 28 pagini). 










Keloke plasar Idiom Neutral intr lingui internasional? 

(per Washirei) 

Pensante keloke plasar Idiom Neutral mi konklud tale: noi potes nature 
komparar aspekti linguistikal de lingui varios e truvar lor punkti simil o diferant, 
ma noi potes et komparar anui, kuande el lingui esav publiked a observar, eske 
lingui anterior influensav lingui posterior e if si, kemaniere. It es afer multe 
interesant. Idiom Neutral esav publiked in 1902, ergo ante Ido (1907), 
Occidental (1922) e Novial (1928), ma serte po Volapuk e Esperanto. Siloke mi 
parl di lingui leplu konosed. Mi supos, ke Rosenberger e sie kolaboratori 
eksplorav bene Volapuk e Esperanto. Komprendable tetempe esav et epok de 
reformadi impresionant de Volapuk- eksemple Spokil, Spelin, Dil, Dilpok, Balta, 
Bolak, Parla, Veltparl, Bopal e otri, ma komprendable ili es plu proksim a 
Volapuk, durante ke Idiom Neutral esav plu natural. Sert interlinguisti kred, ke 
Adjuvanto de sinior de Beaufront, kel esav ya nemulte konosed tetempe, avav 
form multe simil a Ido, negligante ke Ido no ankor esav publiked (probable it 
esav basis pro Ido, sekuantu paroli de sinior de Beaufront). Ye mi no konos, 
eske Akademi eksplorav Adjuvanto tetempe. Ergo et if mi vis punkti simil intr 
eksemple Ido e Idiom Neutral, serte mi potes dikar, ke Ido no potesav influensar 
I.N., kause it esav plu tard. 

E istfoa spektante flank linguistikaUdiom Neutral konserv regularitet karakterik a 
Volapuk (mi skribav artikl di istkos in mie blog), ma Akademi probable voluav 
lasar naturalitet nemult pro personi, keli eserio nekontent di tal regularitet rigid, 
ergo on permitav in kasui mult usar paralele du formi: un form esav form rigid 
(po Volapuk) e semtempe otrform esav plu natural. 

Kuale eksempl mi pens di parol "fini". Noi potes krear adyektiv "finiik" (sekuantu 
manier Volapukik), ma Akademi serte observav, ke it esav estran, ergo on 
permitav et dikar "final" e omni du formi es korekt. Simile: tradukar -> 
"tradukasion" (e et "traduksion"); natur —> "naturik", ma et "natural" e otr 
eksempli mult. Ergo noi vis, ke Idiom Neutral es ankor multe sistemik kuale 
Volapuk, ye it efors deveniar plu natural e sie parole es ya totale diferant (paroli 
identik ko paroli Volapuk es nemult). 




E sitempe kuestion prinsipal: keloke noi potes plasar Idiom Neutral? Mi pens, ke 
sekuantu sue aspekt Idiom Neutral es in kelk punkti simil a Ido, ma anke 
eksemple a Novial, ergo noi poteserio plasar it eksemple intr Ido e Novial (if noi 
parl di el lingui leplu konosed). E mi parl di Novial Fonetikal (mie form favored), 
kause el Novial ko ortografi modifiked deveni plu distant. Komprendable Ido e 
Novial esav plu tard ka Idiom Neutral, ma mi parl siloke sole di aspekt. E if noi 
parl di Ido e Esperanto, I.N. es plu proksim a Ido (negligante ke in temp, kuande 
on publikav it, ofisike on konosav Esperanto, no ankor Ido). E negligante ke it 
proveni da Volapuk, it es ye tro distant in sue aspekt, ergo mi no potes 
mensionar Volapuk in sens de similitet a vis prim. E negligante ke Novial esav 
plu tard, ye if noi spekt sole formi linguistikal, mi vis kelkun similitet a Ido e et 
Novial, ergo probable on poteserio presentar tale aspekt de lingu 


Frasi varios in notr lingu 


Tel, kel desir multe, gani nokos. 

No kreda a or, kreda a okul. 

Sole tel no er, kel nokuande fasi kelkkos. 
Vo am prendar, ama redonar. 

If vo don miel, dona et kuliar. 

Kual kuestion, tal respond. 

No moka fluvi, if vo no av atined bord. 

Pro malado - fort, pro galin - mort. 

Rust ed fer, aflikt ed kord. 

Ke fil ne and ante aku. 

VOKNEUTRAL numr 3 mai-yuni 2010, Tokyo 
P.M.I.N. (Propagasion Modern de Idiom Neutral) 




